CELEX: 32016D0575
Language: el
Date: 2016-03-29 00:00:00
Title: Εκτελεστική απόφαση (ΕΕ) 2016/575 της Επιτροπής, της 29ης Μαρτίου 2016, για παράταση της ισχύος της απόφασης 2006/502/ΕΚ, που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά [κοινοποίηση υπό τον αριθμό C(2016) 1702] (Κείμενο που παρουσιάζει ενδιαφέρον για τον ΕΟΧ)

14.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 98/4
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/575 ΤΗΣ ΕΠΙΤΡΟΠΉΣ
   της 29ης Μαρτίου 2016
   για παράταση της ισχύος της απόφασης 2006/502/ΕΚ, που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά
   
      
         [κοινοποίηση υπό τον αριθμό C(2016) 1702]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (1), και ιδίως το άρθρο 13,
   Εκτιμώντας τα ακόλουθα:
   
               (1)
            
            
               Η απόφαση 2006/502/ΕΚ της Επιτροπής (2) απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά.
            
         
               (2)
            
            
               Η απόφαση 2006/502/ΕΚ εκδόθηκε σύμφωνα με τις διατάξεις του άρθρου 13 της οδηγίας 2001/95/ΕΚ, το οποίο περιορίζει την περίοδο ισχύος τέτοιων αποφάσεων σε ένα έτος κατ' ανώτατο όριο, επιτρέπει δε την παράτασή της για πρόσθετες περιόδους που δεν υπερβαίνουν το ένα έτος.
            
         
               (3)
            
            
               Η ισχύς της απόφασης 2006/502/ΕΚ παρατάθηκε για περιόδους ενός έτους, με τις ακόλουθες πράξεις (με χρονολογική σειρά): απόφαση 2007/231/ΕΚ της Επιτροπής (3) μέχρι τις 11 Μαΐου 2008, απόφαση 2008/322/ΕΚ της Επιτροπής (4) μέχρι τις 11 Μαΐου 2009, απόφαση 2009/298/ΕΚ της Επιτροπής (5) μέχρι τις 11 Μαΐου 2010, απόφαση 2010/157/ΕΕ της Επιτροπής (6) μέχρι τις 11 Μαΐου 2011, απόφαση 2011/176/ΕΕ της Επιτροπής (7) μέχρι τις 11 Μαΐου 2012, εκτελεστική απόφαση 2012/53/ΕΕ της Επιτροπής (8) μέχρι τις 11 Μαΐου 2013, εκτελεστική απόφαση 2013/113/ΕΕ της Επιτροπής (9) μέχρι τις 11 Μαΐου 2014, εκτελεστική απόφαση 2014/61/ΕΕ της Επιτροπής (10) μέχρι τις 11 Μαΐου 2015 και εκτελεστική απόφαση (ΕΕ) 2015/249 της Επιτροπής (11) μέχρι τις 11 Μαΐου 2016.
            
         
               (4)
            
            
               Αναπτήρες οι οποίοι δεν είναι ασφαλείς για τα παιδιά εξακολουθούν να διατίθενται στην αγορά. Οι εντατικές δραστηριότητες επιτήρησης της αγοράς αναμένεται να μειώσουν περαιτέρω τον αριθμό παρόμοιων προϊόντων που κυκλοφορούν στην αγορά.
            
         
               (5)
            
            
               Ελλείψει άλλων ικανοποιητικών μέτρων για την προστασία των παιδιών από αναπτήρες, είναι αναγκαίο να παραταθεί η ισχύς της απόφασης 2006/502/ΕΚ για 12 επιπλέον μήνες.
            
         
               (6)
            
            
               Επομένως, η απόφαση 2006/502/ΕΚ θα πρέπει να τροποποιηθεί αναλόγως.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε δυνάμει της οδηγίας 2001/95/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 6 παράγραφος 2 της απόφασης 2006/502/ΕΚ αντικαθίσταται από το ακόλουθο κείμενο:
   
      «2.   Η παρούσα απόφαση εφαρμόζεται έως τις 11 Μαΐου 2017.».
   
   Άρθρο 2
   Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα απόφαση έως τις 11 Μαΐου 2016 το αργότερο και δημοσιεύουν λεπτομερείς πληροφορίες σχετικά με τα εν λόγω μέτρα. Τα κράτη μέλη κοινοποιούν χωρίς καθυστέρηση στην Επιτροπή τα λαμβανόμενα μέτρα.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 29 Μαρτίου 2016.
      
         
            Για την Επιτροπή
         
         Věra JOUROVÁ
         
            Μέλος της Επιτροπής
         
      
   
   
      (1)  ΕΕ L 11 της 15.1.2002, σ. 4.
   
      (2)  Απόφαση 2006/502/ΕΚ της Επιτροπής, της 11ης Μαΐου 2006, που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (ΕΕ L 198 της 20.7.2006, σ. 41).
   
      (3)  Απόφαση 2007/231/ΕΚ της Επιτροπής, της 12ης Απριλίου 2007, για τροποποίηση της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (ΕΕ L 99 της 14.4.2007, σ. 16).
   
      (4)  Απόφαση 2008/322/ΕΚ της Επιτροπής, της 18ης Απριλίου 2008, για την παράταση της ισχύος της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (ΕΕ L 109 της 19.4.2008, σ. 40).
   
      (5)  Απόφαση 2009/298/ΕΚ της Επιτροπής, της 26ης Μαρτίου 2009, για παράταση της ισχύος της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (ΕΕ L 81 της 27.3.2009, σ. 23).
   
      (6)  Απόφαση 2010/157/ΕΕ της Επιτροπής, της 12ης Μαρτίου 2010, για παράταση της ισχύος της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (ΕΕ L 67 της 17.3.2010, σ. 9).
   
      (7)  Απόφαση 2011/176/ΕΕ της Επιτροπής, της 21ης Μαρτίου 2011, για παράταση της ισχύος της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (ΕΕ L 76 της 22.3.2011, σ. 99).
   
      (8)  Εκτελεστική απόφαση 2012/53/ΕΕ της Επιτροπής, της 27ης Ιανουαρίου 2012, για παράταση της ισχύος της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (ΕΕ L 27 της 31.1.2012, σ. 24).
   
      (9)  Εκτελεστική απόφαση 2013/113/ΕΕ της Επιτροπής, της 1ης Μαρτίου 2013, για παράταση της ισχύος της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (ΕΕ L 61 της 5.3.2013, σ. 11).
   
      (10)  Εκτελεστική απόφαση 2014/61/ΕΕ της Επιτροπής, της 5ης Φεβρουαρίου 2014, για παράταση της ισχύος της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (ΕΕ L 38 της 7.2.2014, σ. 43).
   
      (11)  Εκτελεστική απόφαση (ΕΕ) 2015/249 της Επιτροπής, της 10ης Φεβρουαρίου 2015, για παράταση της ισχύος της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (ΕΕ L 41 της 17.2.2015, σ. 41).